CELEX: 62013CN0146
Language: et
Date: 2013-03-22 00:00:00
Title: Kohtuasi C-146/13: 22. märtsil 2013 esitatud hagi — Hispaania Kuningriik versus Euroopa Parlament ja Euroopa Liidu Nõukogu

15.6.2013   
            
            
               ET
            
            
               Euroopa Liidu Teataja
            
            
               C 171/15
            
         22. märtsil 2013 esitatud hagi — Hispaania Kuningriik versus Euroopa Parlament ja Euroopa Liidu Nõukogu
   (Kohtuasi C-146/13)
   2013/C 171/30
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindajad: E. Chamizo Llatas ja S. Centeno Huerta)
   
      Kostjad: Euroopa Parlament ja Euroopa Liidu Nõukogu
   
      Hageja nõuded
   
   
               —
            
            
               Tunnistada õiguslikult olematuks Euroopa Parlamendi ja nõukogu 17. detsembri 2012. aasta määrus (EL) nr 1257/2012 tõhustatud koostöö rakendamise kohta ühtse patendikaitse loomise valdkonnas (1) või teise võimalusena tühistada see terves ulatuses;
            
         
               —
            
            
               teise võimalusena tühistada:
               
                           a)
                        
                        
                           määruse artikli 9 lõige 1 terves ulatuses ja artikkel 2 vastavalt käesoleva hagi viiendale väitele;
                        
                     
                           b)
                        
                        
                           määruse artikli 18 lõige 2 terves ulatuses ning samuti kõik määruses sisalduvad viited ühtsele patendikohtule kui Euroopa ühtse mõjuga patendi kohtule ja Euroopa ühtse mõjuga patendi õiguslikule alusele, ja
                        
                     
         
               —
            
            
               mõista kohtukulud välja Euroopa Parlamendilt ja Euroopa Liidu Nõukogult.
            
         
      Väited ja peamised argumendid
   
   
               1.
            
            
               Õigusriigi väärtuste kahjustamine seeläbi, et on kehtestatud määrus, mille aluseks on õigus, mille on andnud Euroopa Patendiamet, kelle aktide suhtes ei saa teostada kohtulikku kontrolli.
            
         
               2.
            
            
               Euroopa Liidu õigusakti puudumine ja teise võimalusena õigusliku aluse puudumine määrusele, kuna see ei kehtesta meetmeid, mis tagaksid ELTL artiklis 118 nõutud ühetaolise kaitse.
            
         
               3.
            
            
               Võimu kuritarvitamine, kasutades selleks tõhustatud koostööd muul eesmärgil kui see, mis on ette nähtud aluslepingutes.
            
         
               4.
            
            
               ELTL artikli 291 lõike 1 rikkumine ja teise võimalusena Meroni kohtuasja väär kohaldamine, kehtestades regulatsiooni iga-aastase pikendamislõivu kinnitamiseks ja nende lõivude jagamise osakaalu kindlaksmääramiseks.
            
         
               5.
            
            
               Meroni kohtuasja väär kohaldamine, delegeerides Euroopa Patendiametile teatud haldusülesanded seoses Euroopa ühtse mõjuga patendiga.
            
         
               6.
            
            
               Autonoomia ja ühtsuse põhimõtete rikkumine Euroopa Liidu õiguse kohaldamisel seoses eeskirjadega, mis puudutavad määruse nr 1257/2012 jõustumist.
            
         
      (1)  ELT L 361, lk 1.